section_heading: Muzička notacija
paragraph_text: Oko ¼ pjesama u Carmina Burana pridodana je muzička notacija koja koristi neume bez crtovlja, jedan arhaični sustav muzičke notacije. Međutim, moguće je odgonetnuti mnoge melodije koristeći njihovu usporedbu s melodijama zabilježenim modernijim neumama u drugim rukopisima napisanim u školama u Notre Damu i Saint Martialu. Između 1935. i 1936., njemački skladatelj Carl Orff sklada muziku za 24 pjesme iz Carmina Burana, a toj svojoj kompoziciji daje isto ime. Orffova kompozicija stekla je veliku slavu i često se koristi u filmovima, a mnogi svjetski poznati ansambli izvode je u javnosti.